[{"text_idx": "#000000", "text": "Oriamendi torneoko ligaxkaren azken partiduak jokatu dira"}, {"text_idx": "#000002", "text": "Urrutia II.ak eta Aizpuru III.a azpeitiarrak 40 eta 38 galdu zuten ligaxkako azken partidan Segurola eta Zaldua I.aren aurka, partidu orekatu eta ondo jokatutakoan. Segurola izan zen berriro ere lehiako pilotaririk onena, baina hala ere biotako edozeinen alde erori zitekeen garaipena, oso berdindua joan baitzen neurketa. 38na ados zeudelarik baina, urdinek bi hutsegite egin zituzten jarraian eta horrek desorekatu zuen norgehiagoka."}, {"text_idx": "#000003", "text": "Bigarren partiduan berriz, Zaldua II.a-Larran\u0303agak 40-32 irabazi zieten Mirubia eta Martirenari. 30nako berdinketara arte partidua orekatua joan zen baina azken txanpan gorriak hobeagoak izan ziren."}, {"text_idx": "#000005", "text": "Goikoetxea V.a-Labaka aurreneko postua 20 puntu erdietsita, Segurola-Zaldua.a bigarrenak 16 punturekin, Urrutia II.a-Aizpuru III.a bikotea hirugarren (14 puntu), eta Mirubia-Martirena laugarrenak 10 puntu bilduta."}, {"text_idx": "#000006", "text": "Hauek dira hurrengo fasera sailkaturiko bikoteak, martxoaren 18an Hernaniko Galarreta pilotalekuan 17:30ean hasita jokatuko diren finalaurrekoetan hurrengo lehiak izango direlarik: Goikoetxea V.ak eta Labakak osatutako bikoteak Mirubia-Martirena bikotearen aurka jokatuko du lehen finalerdia. Bigarren finalaurrekoan, berriz, Segurola-Zaldua II.a eta Urrutia II.a-Aizpuru III.a bikoteak ariko dira nor baino nor gehiago."}, {"text_idx": "#000007", "text": "Txapelketatik kanpo geratu dira Zaldua II.a-Larran\u0303aga 7 punturekin eta Etxarri-Zubiri lau puntu eskuratuta."}, {"text_idx": "#000013", "text": "Printzipioz, txapelketako partidu guztiak ostegunero jokatuko dira baina jendea egotea baimentzen bada larunbatera pasako lirateke jardunaldiak. Bi multzotan egongo dira banatuak sei bikoteak. A multzoan daude; Segurola-Zaldua I.a, Goikoetxea V.a-Labaka eta Zaldua II.a-Larran\u0303aga. B multzoa berriz, honak bikoteek osatzen dute: Etxarri-Zubirik, Mirubia-Martirenak eta Urrutia II.a-Aizpuruk."}, {"text_idx": "#000014", "text": "Multzo bakoitzeko bi lehenengoak pasako dira finalerdietara eta azkena kanpoan geratuko da. Lehenengo fasea otsailaren 11ra arte jokatuko da hiru jardunaldiko (bihar, otsailak 4 eta 11an) sei partidurekin. Jarraian, bi finalerdiak otsailaren 18an izango dira eta final haundia otsailaren 25ean."}, {"text_idx": "#000018", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]